《上巳晚泊龟山作》
宋代·贺铸

薄暮东风不满帆，迟迟未忍去淮南。
故园犹在北山北，佳节可怜三月三。
兰叶自供游女佩，芸编聊对故人谈。
洛桥车骑相望客，曾为吴儿几许慙。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。